**ИНФОРМАТИВНИ ЛИСТ**

**JOBACCESS**

JobAccess је национални центар за информације о радним местима и запошљавању за особе са инвалидитетом, послодавце и службе које им пружају услуге.

JobAccess је формирала Аустралијска влада да би се на једном месту нашле информације и ресурси који могу да „подстакну запошљавање особа са инвалидитетом“.

JobAccess може да помогне особама са инвалидитетом да нађу и задрже посао, да буду унапређене на боља радна места, да добијају финансијску и другу помоћ, да проширују радне вештине и многе друге ствари.

JobAccess може да помогне послодавцима да уживају у разноврсности радних места, да се упознају са користима које пружа запошљавање особа са инвалидитетом, да отварају радна места за особе са инвалидитетом, да запошљавају и задрже одговарајуће раднике, да добијају финансијску и другу помоћ, да развијају стратегије и планове за запошљавање особа са инвалидитетом и многе друге ствари.

JobAccess може да помогне службама за запошљавање да разумеју своју улогу и да уведу услуге које ће задовољити потребе особа са инвалидитетом, и још много тога.

Вебсајт JobAccess-а садржи различите информације као што су: финансијска помоћ за модификацију радних места и субвенције плата; савети за писање молби за посао и запошљавање особа са инвалидитетом; линкови за образовне програме и програме обуке; пријављивање инвалидитета; права и дужности особа са инвалидитетом и послодаваца; алати и ресурси за послодавце и како створити флексибилну радну средину; те линкови са различитим другим врстама државне помоћи и програмима.

За више информација, погледајте вебсајт JobAccess-а на www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.